Hver tirsdag med AaB Den 19-årige Henrik Dalsgaard skal i oktober, træne med AaB hver tirsdag. - Vi har aftalt, at jeg skal træne med de næste tre-fire tirsdage, så de kan se mig over et længere forløb. Derefter skal vi evaluere på det, siger Henrik Dalsgaard til bold.dk. Masser af mål Henrik Dalsgaard spiller til daglig i Serie 2-klubben Møldrup/Tostrup, hvor han scorer en masse mål. Det har fået AaB på banen. - Det er helt vildt fedt. Det går selvfølgeligt pænt stærkt, men det er bare et spørgsmål om at vænne sig til det, og få et hak op i formen. Jeg føler det er nu jeg har modet og fysikken til at tage springet, og jeg har også virkeligt lyst til det. Andre klubber interesserret Også andre klubber har fået øjnene op på spillerens kvaliteter på fodboldbanen. - Jeg har også snakket med Skive, og jeg synes deres tilbud er meget spændende. Viborg er også stadig meget inde i billeder, så der er slet ikke taget en beslutning endnu, slutter Dalsgaard. Fredage i Viborg Fredagene går med at træne i Viborg.

Referat:
Henrik Dalsgaard skal prøvetræne hos AaB. Til daglig scorer han mål på samlebånd i Serie 2-klubben Møldrup/Tostrup.